Informació rellevant sobre el nou Coronavirus
Enllaç a la web del telèfon de salut de Catalunya 061
Enllaç a la pàgina web Canal Salut del Departament de Salut amb les últimes notícies sobre el nou coronavirus a Catalunya
Enllaç directe a la web de l'OMS sobre el nou coronavirus
Enllaç a la pàgina web del Ministerio de Sanidad, Consumo y Bienestar Social amb les novetats i consells sobre el nou coronavirus
El Pla d'actuació del PROCICAT per emergències associades a malalties transmissibles emergents amb potencial alt risc gestiona les emergències associades a aquestes que afectin Catalunya, dona suport a l'estratègia de la Direcció General de Salut Pública per a la minimització de la propagació de la pandèmia, dissenya estratègies i sistemes de suport per al manteniment dels serveis imprescindibles per al funcionament de la societat i dissenya estratègies per a la gestió de situacions de risc derivades d'aquest.
ACORD GOV/40/2020, de 3 de març, pel qual es revisa el Pla d'actuació del PROCICAT per pandèmies, que passa a denominar-se Pla d'actuació del PROCICAT per emergències associades a malalties transmissibles emergents amb potencial alt risc.
El Pla d'actuació PROCICAT per malalties emergents és un pla de protecció civil per fer front a malalties transmissibles emergents donant suport a Salut Pública per contenir la propagació de la malaltia, actuant per mantenir els serveis bàsics i imprescindibles per al funcionament de la societat i establint la coordinació entre tots els organismes implicats en la resposta.
En l'àmbit organitzatiu, el Pla compta amb un Comitè Tècnic i un Comitè Assessor.
El Comitè Tècnic té assignades com a funcions la coordinació en àmbit operatiu, analitzant els possibles impactes i proposant les mesures de protecció a la població necessàries.
En l'àmbit directiu, és el Consell Assessor qui coordina i garanteix l'aplicació de les mesures de protecció i prevenció a la població.
El Pla d'actuació preveu 4 fases d'activació en funció de la gravetat.
Actualment, el Pla està activat en fase d'EMERGÈNCIA-1.
- Prendre mesures en l'àmbit de protecció civil, més enllà de les sanitàries.
- En l'àmbit del suport logístic, garantir els serveis bàsics, reforçar la informació a la població i establir limitacions que puguin ser necessàries en funció de les afectacions previstes.
- Suspensió o ajornament de les activitats col·lectives en espais tancats o oberts que impliquin una concentració superior a 1.000 persones.
En els casos en què aquestes activitats es desenvolupin en espais amb aforament inferior a les 1.000 persones, es podran celebrar únicament si només s'ocupa un terç de l'aforament màxim autoritzat, amb l'objectiu de garantir un espai de separació adequat entre els participants.
Aquestes mesures de restricció s'apliquen a espectacles públics, recreatius i d'oci, activitats culturals, religioses o similars, amb independència que siguin ofertes per un titular, explotador o organitzador públic o privat.
- Cessament de l'activitat dels centres educatius i universitaris del 13 fins el 27 de març ambdós inclosos.
La mesura afecta a tots els centres de Catalunya, siguin de titularitat pública, privada concertada, privada o de qualsevol altra titularitat, i a les diferents etapes educatives.
Si tens dubtes, abans de trucar al 061 per saber si pots patir coronavirus, pots fer aquest test de canal salut en aquest enllaç.
Feu les compres amb normalitat.
- Seguiu les instruccions de limitació de les activitats amb afluència de públic.
- Minimitzeu l'assistència als centres d'oci de gent gran (casals d'avis).
- Esglaoneu, en la mesura que sigui possible, l'anada i tornada a la feina.
Seguiu les indicacions del Departament de Salut a través del web canalsalut.gencat.cat/coronavirus (vegeu informació relacionada), on podreu consultar totes les mesures preventives a seguir, i també trobareu resposta a tots aquells dubtes que tingueu.
Seguiu les informacions i les indicacions de les autoritats.
Recomanacions per als municipis en el marc del Pla d'Actuació del PROCICAT per emergències associades a malalties transmissibles emergents.